ترکیه نینگ, بروکسلده تروریستیک هجوم اویوشتیرگن کیشی لر دن بیری نی اوتگن ییلده اخراج ایتگن لیگی و خودی منه شو هجومچی نینگ طلبی گه بناً هالند گه یوبارگن لیگی نی بیلدیرگن لیگی, هاگ رهبریتی نی یمان بیر وضعیت گه دوچ قیلیب قویدی.
مخالف حزبلر, ترکیه جمهوریتی جمهوررئیسی رجب طیب اردوغان نینگ چهارشنبه کونی اوشبو خصوصده بیرگن بیاناتی بیلن علاقه لی حکومت تامانیدن معلومات بیریلیشی نی طلب ایتماقده.
هالند ده حکومت گه قرشی اینگ قتتیق عکس العمل نی ایسه ترکیه و اسلام گه مخالف سیاست لری بیلن بیلینگن افراطی راستگرا ایرکین لیک حزبی نینگ رهبری گیرت ویلدیرس کورستدی.
آلینگن معلومات لر گه کوره حاضرگی کونده هالند ده اینگ کتته حزب گه ایله نیب قالگن اوشبو حزب نینگ رهبری, اردوغان نینگ بیاناتی گه تویتر آرقه لی عکس العمل کورستدی.
اردوغان نینگ بیاناتی نینگ اورین آلگن خبر نی ترقتگن ویلدرس, "بونده ی بولیشی تقدیرده باش وزیر مارک موت نینگ استعفا ایتیشی کیره ک" دییه قید ایتدی.
جمهوررئیسی اردوغان نینگ اوشبو بیاناتی بلجیمده باش وزیر تامانیدن قبول ایتیلمه گن لیگی گه قره مسدن, ایککی وزیر نینگ استعفا ایتیشی گه سبب بولگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
